Diari Oficial de la Generalitat Valenciana


Sumari del DOGV 4465, del 24-03-2003 (2003/3015)

Informació pública de l'adjudicació definitiva del programa d'actuació integrada, sector 2, unitat d'execució número 1.
-----------------------------------------------------------------------------------------------------------------------

### Dades del document

Número de DOGV
:   4465

Data del DOGV
:   24-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3015


Organisme emissor
:   Ajuntament de Polop

Tipus de document
:   Anunci

Informació pública de l'adjudicació definitiva del programa d'actuació integrada, sector 2, unitat d'execució número 1. [2003/M3015]
  
El Ple d'esta corporació, en sessió extraordinària de data 17 de febrer de 2003 va adoptar, d'entre altres, el següent acord:
  
Adjudicació definitiva PAI, sector 2, unitat d'execució número 1.
  
Vist que este Ajuntament en Ple, en sessió celebrada el dia 14 de juny de 2001, va acordar l'aprovació provisional de l'homologació i pla parcial de la unitat d'execució número 1 del sector 2 Novapolop; amb adjudicació provisional de la condició d'urbanitzador a l'entitat Blauverd, SL, per ser esta la que ha iniciat l'expedient i ser la única candidata.
  
Remesa la documentació al Servici Territorial d'Urbanisme d'Alacant per a la seua aprovació definitiva va ser resolta en sentit favorable, amb data 25 de juliol de 2002, aprovant-se definitivament l'homologació i pla parcial del sector 2, però amb la condició d'introduir determinades esmenes, les quals lògicament, afectaven els instruments de planejament, així com el PAI i proposició juridicoeconòmica.
  
Efectuades les oportunes i recomanades rectificacions, es va remetre novament el PAI al Servici Territorial d'Urbanisme, a fi que procedira a inscriure el corresponent PAI per a autoritzar la programació, amb el compliment previ de les observacions de la unitat d'execució número 1 del sector 2 Novapolop, mitjançant gestió indirecta, tenint la condició d'urbanitzador l'entitat Blauverd, SL.
  
Atés que l'agent urbanitzador ha dut a terme totes i cadascuna de les correccions, segons han informat els servicis corresponents d'esta corporació, pertocaria sotmetre al Ple l'aprovació de la programació dels terrenys, mitjançant gestió indirecta, a través de l'urbanitzador Blauverd, SL.
  
Sotmés a votació el present punt, per 8 vots a favor (PP) i dos negatius (PSOE i IP), constituint majoria absoluta legal, s'acorda:
  
Primer
  
Aprovar el programa per al desenvolupament de l'actuació integrada de la unitat d'execució número 1, del sector 2 Novapolop, el contingut del qual es determina en l'alternativa tècnica i proposició juridicoeconòmica, presentada per l'entitat Blauverd SL.
  
Segon
  
Adjudicar la condició d'urbanitzador, per a l'execució del PAI, de la unitat d'execució número 1, del sector 2 Novapolop, a l'entitat Blauverd, SL.
  
Tercer
  
L'urbanitzador adjudicatari del programa haurà de subscriure els compromisos i les obligacions assumides, així com prestar les corresponents garanties que, per a assegurar l'execució i el compliment del dit programa, es fixen en el 7% dels costs d'urbanització.
  
Quart
  
La formalització de l'adjudicació s'efectuarà mitjançant la subscripció del corresponent conveni urbanístic, amb les determinacions establides en la LRAU, en concret en l'article 32.C) i concordants.
  
Cinqué
  
Donada la seua inscripció en el registre administratiu de programes, s'acorda la publicació del programa aprovat i adjudicat, conforme disposa l'article 49 de la LRAU, així com notificar-lo a tots els interessats, amb avís dels recursos que pertoquen.
  
El present acord posa fi a la via administrativa i s'hi pot interposar recurs potestatiu en reposició davant el mateix òrgan que va dictar l'acte. El termini per a interposar el recurs serà d'un mes, comptat des de la data de notificació de la present resolució; si interposeu el recurs de reposició, no podreu interposar recurs contenciós administratiu fins que aquell es resolga expressament o s'haja produït la seua desestimació per silenci.
  
Transcorregut un mes des de la interposició del recurs de reposició sense que es notifique la seua resolució, s'entendrà desestimat per silenci administratiu i quedarà expedita la via contenciosa administrativa; es podrà interposar recurs contenciós administratiu en el termini de dos mesos comptats des del següent a aquell en què es notifique la resolució expressa del recurs potestatiu de reposició o en què este haja d'entendre's presumptament desestimat.
  
El recurs contenciós administratiu es pot interposar directament davant l'orde jurisdiccional contenciós administratiu i el termini per a interposar-lo serà de dos mesos comptat des del dia següent al de la notificació del present acord.
  
Igualment es podrà presentar qualsevol altre recurs que s'estime procedent.
  
Cosa que es fa pública perquè en prengueu coneixement.